open-index/open-wikipedia-markdown huggingface dataset:
Onufrije

**Sveti Onufrije** (grčki: Ονούφριος, od egipatskog: *Wnn-nfr* - "onaj koji je neprestano dobar") je bio asketa iz 4. veka, koji je živeo u pustinji Gornjeg Egipta. Smatra se jednim od pustinjskih otaca.

Onufrije je isprva bio monah u manastiru pokraj Tebe, da bi zatim otišao u pustinju gde je proživeo sam ostatak svog života (prema predanju, preko pedeset godina). Sve vlasi su mu bile "bele kao sneg", kosa i brada su mu dosezale do zemlje, a telo mu je bilo obraslo dlakom jer je dugo živeo bez odeće. Nosio je jedino pojas od lišća.

O njegovom životu znamo na osnovu pisanja monaha Pafnutija, koji ga je jednom prilikom posetio u pustinji. On kaže da je ceo Onufrije izgledao blešteći, uzvišen i strašan. Videći Pafnutija, Onufrije ga je oslovio imenom, i ispričao mu svoj život u pustinji. Rekao je da ga je tu doveo njegov anđeo čuvar, i da se godinama hranio retkim pustinjskim rastinjem, dok anđeo nije počeo da mu donosi hleba da utoli glad. Nakon toga je, promišlju Božjom, izrasla kraj njegove ćelije i jedna palma, koja je donosila dobar plod urme, a tu je i nastao izvor vode. Ipak, govorio je Onufrije: "*Najviše se hranim i pojim slatkim rečima Božjim*". Na pitanje Pafnutijevo, kako se pričešćuje, odgovorio je pustinjak, da mu anđeo Božji svake subote donosi pričešće i pričešćuje ga.

Drugog dana stari isposnik je rekao Pafnutiju, da je to dan njegovog odlaska iz ovoga sveta, preklonio je kolena, pomolio se Bogu i umro. U tom je Pafnutije video svetlost kako je osvetlila telo upokojenog sveca i čuo pesmu anđela. Sahranivši Onufrijevo telo, Pafnutije se vratio u svoj manastir i razglasio svima o ovom podvižniku. Onufrije je umro 400. godine.

Srpska pravoslavna crkva slavi ga 12. juna po crkvenom, a 25. juna po gregorijanskom kalendaru. Katolička crkva ga slavi 12. juna.

## Reference

## Literatura
* Ohridski prolog, Vladika Nikolaj Velimirović

## Vanjske veze

* Prepodobni Onufrije Veliki  
* Venerable Onuphrius the Great
Vitalije od Gaze

**Sveti Vitalije** (umro oko 625.) je bio hrišćanski monah sa Gaze koji je živeo u Aleksandriji početkom 7. veka.

Vital je bio poreklom iz oblasti Gaze (Palestina), gde je i postao monah. Kao mlad inok, došao je da živi u Aleksandriji, gde je odmah po dolasku sastavio spisak svih prostitutki u gradu. Preko dana je radio najteže poslove, a noću je odlazio u javne kuće i ostavljao sav zarađeni novac bludnicama. Nakon što bi se s nekom prostitutkom zatvorio u sobu, on bi je zamolio da legne i spava, dok bi on u uglu sobe provodio celu noć u molitvi. Na taj način bi sačuvao tu ženu da ne greši bar jedne noći. Sledeću noć išao bi kod druge, nakon toga kod treće, i tako redom dok ne bi izređao sve sa spiska, pa se ponovo vraćao kod one s kojom je počeo. Po njegovim savetima mnoge od ovih žena su se okanile "najstarijeg zanata", te su jedne postale monahinje, druge se udale, a treće pronašle pošten posao. Svim ovim ženama Vitalije je zabranjivao da otkrivaju zbog čega ih posećuje. Zbog toga je smatran najvećim bludnikom i postao je sablazan za celu Aleksandriju. Žalbe na ovog "bludnog" monaha i glasine o njegovom nemoralnom životu stigle su i do samog patrijarha Jovana Milostivog, koji nije preduzeo ništa protiv njega, jer mu je verovao. Vitalija su ljudi na ulici vređali, pljuvali, pa i tukli. Oko 625. godine je dobio jak udarac u glavu, nakon čega je jedva uspeo da stigne do svoje kolibe, gde je ubrzo podlegao povredama. Kada je Vital umro, mnoge od žena kojima je pomogao da se promene su progovorile, i tada se doznalo sve o njemu. Nakon smrti je proglašen za sveca.

Pravoslavna crkva slavi ga 22. aprila po julijanskom, a 5. maja po gregorijanskom kalendaru.

## Izvori

## Vanjske veze
*  Prepodobni monah Vitalije (Ohridski prolog)
*  Žitije monaha Vitalija 
*  St. Vitalis of Gaza
*  Saint Vitalis of Gaza 
*  The Venerable Vitalis
Sveti Mavrikije

**Sveti Mavrikije** (ili **Mauricije**, od latinskog *maurus*: tamnokožac, Mavar) je bio zapovednik legendarne tebanske legije u 3. veku.

## Legenda

Mavrikije je bio poreklom Kopt, i služio je kao legionar u rimskoj legiji u garnizonu u Tebi. Mavrikijeva legija, koja je brojala oko 6.600 vojnika, uglavnom hrišćana, je poslata iz Tebe (Afrika) u Galiju (Evropa) kao pojačanje caru Maksimijanu da u uguši pobunu koja je tamo izbila. Legijom su tokom marša komandovali Mavrikije, Kandidus, Inoćent i Eksuperije, koji su svi kasnije proglašeni za svece. Međutim, kada su stigli u Agaunum, car Maksimijan im je naredio da napadnu tamošnje hrišćane, a oni su odbili da izvrše naređenje. Mavrikije je tom prilikom održao svoju besedu:

Maksimijan je tada naredio da čitavu legiju kazne decimacijom i svaki deseti vojnik je posečen mačem. Nakon izvršenja kazne, proređena tebanska legija, ohrabrena Mavrikijem, je ponovo odbila da izvrši naređenje. Usledila je i druga decimacija. Kao odgovor na njihovo odbijanje da upotrebe nasilje protiv braće hrišćana, Maksimijan je naredio da se pogube svi preostali legionari (njih oko 6.000). Mavrikije i njegovi vojnici su ubijeni 287. godine. Mesto u Švajcarskoj gde se ovo desilo, nekada rimski Agaunum, danas se zove *Saint Maurice* (blizu Ženeve).

Najraniji spomen ovog događaja nalazimo u pismu Evherija (380–449) lionskog episkopa, koji je živeo 150 godina kasnije. Prema drugoj verziji, vojnici su pogubljeni jer su odbili da prinese žrtvu idolima, a postoji i verzija prema kojoj su ubijeni samo zato što su hrišćani. Mnogi osporavaju ovu legendu zbog nekih istorijskih činjenica koje se ne uklapaju.

Sveti Mauricije se smatra svecem zaštitinikom mnogih mesta u Švajcarskoj, Nemačkoj i Francuskoj, a između ostalog i vatikanske Švajcarske garde. Srpska pravoslavna crkva slavi svetog Mavrikija i sedamdeset vojnika 22. februara po julijanskom, a 7. marta po gregorijanskom kalendaru.

## Navodi

## Vanjske veze

* St. Maurice (Katolička enciklopedija)
* Saint Maurice and the Theban Legion  (Koptska crkva)
* Sveti mučenik Mavrikije i sedamdeset vojnika (Ohridski prolog)
The War of the Worlds

:*Za ostala značenja izraza "Rat svjetova", v. [[Rat svjetova (razvrstavanje)]].*

***Rat svjetova*** (*The War of the Worlds*) (1898) je science fiction roman u kome je autor H. G. Wells opisao invaziju Engleske od strane vanzemaljaca s Marsa. Predstavlja jedan od najstarijih i najpoznatijih prikaza vanzemaljske invazije na Zemlju te je utjecao na mnoge slične romane te poslužio kao predložak nekoliko filmova, radio-drame i TV-serije. Delo se bavi problemima ljudske evolucije i odnosa zapadne civilizacije prema svojim kolonijama. Ideja za delo *Rat svetova* je nastalo preko razgovara pisca sa jednim svojim prijateljem. Kada je upitao prijatelja "Što bi bilo da nas napadne neka razvijenija civilizacija i da se odnosi prema nama kao mi prema svojim kolonijama?", sinula mu je ideja da napiše delo *Rat svetova*. 
Emitiranje radio-drame godine 1938. je izazvalo kontroverze, jer su mnogi slušatelji vjerovali kako je riječ o pravoj marsovskoj invaziji, a što se smatra jednim od najpoznatijih primejra masovne histerije.

## Literatura
* Roth, Christopher F. (2005) "Ufology as Anthropology: Race, Extraterrestrials, and the Occult." In *E.T. Culture: Anthropology in Outerspaces,* ed. by Debbora Battaglia. Durham, N.C.: Duke University Press.
Sabor protiv bogumila u Bugarskoj

**Cržavno-crkveni sabor protiv bogumila** 11. februara 1211. godine je sazvao bugarski car Boril u Trnovu. Njemu prisustvuju svi viši duhovnici i prestonički velikaši, a rukovodi ga car, koji ispituje dovedene bogumile. Istoričar Vladimir Ćorović smatra da je ovaj državni sabor u stvari održan protiv careve opozicije.

Cilj sabora je javno razobličavanje i opšte odricanje ideja bogumilskog učenja. Nakon sabora, deo bogumila se odrekao učenja i ponovo pokrstio, a oni, koji su ostali tvrdi u veri, su izopšteni iz društva, osuđeni na teške telesne kazne i zatočeni, poput bogomilskih vođa Petra Kapadokijskog i Luke i Mateja Rodobolskog. Prokletstva i surova kažnjavanja bogumilskih vođa je trebalo da budu primer ostalim sledbenicima.

Odluke sabora su zapisane u Sinodiku cara Borila, čija je osnova prevod jednog vizantijskog antijeretičkog sinodika iz 10. veka. Dokument sadrži razne podatke o bogomilskim verovanjima i o duhovnoj atmosferi bugarskog srednjovekovnog društva. Rukopis je višekratno prepisivan i razprostiran po Bugarskoj i susednim stranama.

Borilov sinodik proklinje popa Bogomila zajedno s učenikom Mihailom i drugim viđenijim bogumilima, među kojima su Todor, Dobri, Stefan, Vasilije i Petar. Petar Kapadokijski se pominje kao dedec (odnosno djed) Sredeca, što je staro slovensko ime za Sofiju. Pored bogumila, takođe se proklinju i svi oni koji sa njima jedu i piju i od njih primaju darove.

## Napomene

## Povezano
* Sabor protiv bogumila u Raškoj

## Vanjske veze
*  Antibogomilski cъrkoven sъbor
*  Christian Dualist Heresies in the Byzantine World C.650-C.1450
Pedeset zabluda manihejskih u Bosni

**Pedeset zabluda manihejskih u Bosni** je naziv dokumenta koji je 1461. godine sastavio kardinal Huan de Torkemada, inkvizitor, stric zloglasnog španskog velikog inkvizitora Tomasa de Torkemade. 

Te godine dovedena su u okovima u Rim tri bosanska velikaša ("*tri prvaka jeresi moćna na kraljevu dvoru*"), i to: Đuro Kačinić, Stojšan Tvrtković i Radmil Voćinić. Oni su naterani da se pred papom svečano odreknu svojih "manihejskih zabluda". Saslušao ih je sam Torkemada, pa je na temelju toga sastavio abjuraciju s popisom "pedeset zabluda manihejskih u Bosni". Ovaj dokument je protiv bosanskih hrišćana korišćen kao optužni materijal, a "zablude" su shvaćene kao gresi protiv katoličkih dogmi. 

Uglavnom se smatra da gledišta bosanskih hrišćana (bogumila), koji se ovde optužuju za jeres manihejizma, nisu verodostojno iznesena. Ali, u nedostatku drugih izvora, ovaj dokument se može kritički koristiti za sagledavanje bogumilskog učenja. Inkvizicija tako optužuje bosanske hrišćane da veruju u postojenje dva Boga, da ne priznaju Stari zavet i proroke, da su oni jedini pravi naslednici apostola, da nazivaju Rimsku crkvu crkvom idola, itd.

## Vanjske veze
* 50 zabluda manihejskih u Bosni prema Torquemadi
* Suvremeni bogumili
* Bogumili i pedeset zabluda manihejskih u Bosni prema inkvizitoru Torquemadi
Guan Zhong

**Guan Zhong** (kineski: 管仲, Wade-Giles: Kuan Chung) (rođen 725. pne., umro 645. pne.) bio je kineski političar u Periodu Proljeća i Jeseni. Osobno ime mu je bilo *Yíwú* (夷吾). *Zhong* je bilo njegovo kurtoazno ime. Na preporuku Bao Shuyaa je imenovan za premijera od strane Vojvode Huana od Qija godine 685. pne..

Guan Zhong je modernizirao državu Qi poduzevši brojne reforme. U političkom smislu je centralizirao vlast, a državu podijelio na sela, od kojih je svako bilo specijalizirano za jedan obrt. Umjesto da se za radnu snagu obraća tradicionalnoj aristokraciji, koristio je direktnu regrutaciju po selima. Također je razvio bolju metodu izbora guvernera. Pod Guan Zhongom, Qi je upravne službe pomjerio s nasljednih aristokrata na profesionalne birokrate.

Guan Zhong je također poduzeo brojne ekonomske reforme. Stvorio je jedinstveni porezni zakon. Državnom vlašću je poticao proizvodnju soli i željeza; historičari obično upravo Guan Zhonga smatraju tvorcem državnih monopola na sol i željezo. Pod njegovim mandatom, država Qi je znatno ojačala a Vojvoda Huan od Qija stekao hegemoniju nad drugim državama.

Navodi se kao autor *[[Guanzi (tekst)|Guanzi]]* enciklopedije, iako je riječ o kasnijoj (kasni period "Zaraćenih država") kompilaciji koju je sastavila Akademija Jixia.

## Vanjske veze
*  (kineski)
* http://www.chinaknowledge.de/Literature/Diverse/guanzi.html
Qi (država)

**Qi** (; pinyin: Qí) je bila moćna kineska država u Periodu Proljeća i Jeseni i Zaraćenih država. Glavni grad je bio Linzi, koji danas činio dio Ziboa u provinciji Shandong. 

Qi je osnovan oko 1046. pne. kao jedna od mnogih država dinastije Zhou. Prvi vladar imenovan na čelo države Qi je bio Jiang Shang, jedan od najmoćnijih službenika u to vrijeme. Porodica Jiang je Qijem vladala nekolioko vijekova prije nego što ju je zamijenila porodica Tian 384. pne.. 

## Vladari Qija
### Kuća Jiang (姜)

* Jiang Shang, Vojvoda Tai od Qijaja
* Lüji, Vojvoda Ding od Qijaha
* Vojvoda Yi od Qija
* Cimu, Vojvoda Gui od Qija
* Vojvoda Ai od Qija
* Jing, Vojvoda Hu od Qija
* Shan, Vojvoda Xian od Qija
* Shou, Vojvoda Wu od Qija
* Wuji, Vojvoda Li od Qija
* Chi, Vojvoda Wen od Qija
* Shuo, Vojvoda Cheng od Qija
* Shu, Vojvoda Zhuang od Qija
* Lufu, Vojvoda Xi od Qija
* Zhu'er, Vojvoda Xiang od Qija
* Xiaobai, Vojvoda Huan od Qija
* Zhao, Vojvoda Xiao od Qija
* Pan, Vojvoda Zhao od Qija
* Shangren, Vojvoda Yi od Qija
* Yuan, Vojvoda Hui od Qija
* Wuye, Vojvoda Qin od Qija
* Huan, Vojvoda Ling od Qija
* Guang, Vojvoda Zhuang od Qija
* Chujiu, Vojvoda Jing od Qija
* Tu, Yan Ruzi
* Yangsheng, Vojvoda Dao od Qija
* Ren, Vojvoda Jian od Qija
* Ao, Vojvoda Ping od Qija
* Ji, Vojvoda Xuan od Qija
* Dai, Vojvoda Kang od Qija

### Kuća Tian（田)
#### Podanici Kuće Jiang
* Tian Wan, Jing Zhong od Tianaa
* Tian Zhi
* Tian Min
* Xuwu, Vikont Wen od Tiana
* Wuyu, Vikont Huan od Tiana
* Kai, Vikont Wu od Tiana
* Qi, Vikont Xi od Tiana
* Chang, Vikont Chang od Tiana
* Pan, Vikont Xiang od Tiana
* Bai, Vikont Zhuang od Tiana
* Vikont Dao od Tiana
* He, Vojvoda Tai od Tiana, priznat kao Vojvoda od Qija od kralja Zhoua

#### Zamijenili kuću Jiang
* He, Vojvoda Tai od Tiana
* Wu, Vojvoda Huan od Qija
* Yinqi, Kralj Wei od Qija
* Pijiang, KraljXuan od Qija
* Di, Kralj Min od Qija, "Car Istoka"
* Fazhang, Kralj Xiang od Qija
* Jian, Kralj od Qija

## Veze
* Vojvoda Huan od Qijaja
* Guan Zhong
* Sun Bin
Qi (razvrstavanje)

**[[Qi]]** je "životna sila" u kineskoj kulturi.

***[[QI]]*** je britanska TV-emisija.

**Qi** se također može odnositi na:

U **kineskoj kulturi**:
* Qi (Henan), mala država u Kini do godine 445. pne-
* Qi (država), kineska država osnovana 1046. pne.
* Qi (Pet dinastija), državica u sjeverozapadnoj Kini 907 - 924
* Okrug Qi (Kaifeng), Kina
* Qi od Xije, drugi kralj (vladao 2146. pne. - 2117. pne.) dinastije Xia
* Južni Qi, kineska dinastija od 479. do 502.
* Sjeverni Qi, kineska dinastija od 550. do 577.

U **drugim upotrebama**:
* "Q.I", pjesma Mylène Farmer s albuma *Avant que l'ombre...*
* Qi (programski jezik)
* QueryInterface, funkcija unutar IUnknown
* Cimber Airova IATA oznak
* Qimondain NYSE simbol
* *QI: The Quest for Intelligence*, knjiga Kevina Warwicka

## Ličnosti s prezimenom
* Shu Qi (rođ. 1976), tajvanska glumica
Seksualna orijentacija

**Seksualna orijentacija** je termin koji se odnosi na emotivnu, romantičnu, seksualnu i drugu privlačnost prema drugim osobama različitog ili istog spola i roda. Najčešće se pominju sledećih pet kategorija seksualne orijentacije:

* **[[heteroseksualnost]]** – označava privlačnost prema osobama suprotnog spola/roda;
* **[[homoseksualnost]]** – označava privlačnost prema osobama istog spola/roda;
* **[[biseksualnost]]** – označava privlačnost prema osobama oba spola;
* **[[panseksualnost]]** - označava privlačnost prema osobama bilo kojeg roda;
* **[[aseksualnost]]** – označava nepostojanje privlačnosti prema osobama bilo kojeg spola/roda.
I Spy

***I Spy*** je američka špijunska TV-serija koja se originalno emitirala na programu NBC-a od 1965. do 1968. U glavnim su ulogama bili Robert Culp kao međunarodni tenisač Kelly Robinson i Bill Cosby kao njegov trener Alexander Scott. Ta dva lika su, zapravo, bili agenti Pentagona koji su kao svojevrsne "teniske skitnice" (talentirani amateri koji igraju tenis s bogatašim u zamjenu za stan i hranu) po svijetu ganjali špijune, zlikovce i lijepe žene.

Ključne osobe za seriju su bili scenaristi David Friedkin i Morton Fine te direktor fotografije Fouad Said. Njih trojica su formirala producentsku tvrku Three F Productions koja je pod Desilu Studiosom snimala seriju.

Originalna ideja za seriju je bila da Kelly Robinson kao mladi plejboj za partnera ima starijeg mentora. Međutim, nakon što je izvršni producent Sheldon Leonard u jednom noćnom klubu vidio komičarski nastup Billa Cosbyja, odlučio ga je angažirati za tu ulogu i učiniti lik mentora isto tako starim kao i Robinsonov. Tako je *I Spy* postala prva američka TV-serija čiji je jedan od glavnih likova bio crnac. Scott je u seriji prikazan kao ravnopravan Robinsonu, a njegova boja kože nikada nije bila element zapleta.

*I Spy* se, također, nastojao što više razlikovati od drugih špijunskih TV-serija koje su sredinom 1960-ih dominirale američkim TV-progamom. Zapleti i likovi su bili daleko realističniji, a snimanje pojedinih epizoda čija se radnja događa u Španiji i Japanu je snimano na autentičnim lokacijama, umjesto da su se za njih koristile arhivske snimke. Kvaliteti serije je dosta pomoglo i aktivno sudjelovanje dvojice glavnih glumaca koji su često mijenjali scenarij i improvizirali tekstove. Sam je Culp napisao scenarij za sedam epizoda, a nekoliko njih režirao, što je bila prilična rijetkost za 1960-e.

Serija je također prekršila jedan tadašnji američki TV-tabu, kada je radnja epizode "The Tiger" smještena u Vijetnam, i to u doba kada su SAD bile tamo upetljane u krvavi i sve kontroverzniji rat. Na snimanju te epizode, za koju je sam napisao scenarij, Culp je 1967. upoznao svoju suprugu France Nuyen.

Serija je četvrt vijeka nakon prestanka emitiranja dobila nastavak u obliku TV-filma *I Spy Returns*, gdje su Culp i Cosby tumačili ostarjele obavještajce koji nastoje spasiti svoju djecu, koja su i sama odabrala profesiju svojih roditelja.

Godine 2002. je snimljen filmski remake s Eddiejem Murphyjem i Owenom Wilsonom u ulozi Robinsona i Scotta, a koji je neslavno propao i kod publike i kod kritike.

## Vanjske veze
* 
* ''I Spy'': The Series
* Museum of Broadcast Communications 
* I, Spy Fanfiction Archive
* I SPY: A History to the Groundreaking Television Series, info on 2007 book 
* An interview with Marc Cushman, author of the first book on the series 
* An extract from the book by Marc Cushman and Linda La Rosa 
* Official Bill Cosby Site
Judd, for the Defense

***Judd, for the Defense*** bila je američka pravosudna TV-serija koja se originalno emitirala na programu ABC-a od 8.9. 1967. do 19.9. 1969. Ukupno je emitirano 52 epizode.

Zvijezda serije je bio Carl Betz u ulozi Clintona Judda, živopisnog advokata s uredom u Houstonu koji je preuzimao kontroverzne sudske postupke širom SAD. Glavni pomoćnik Judda je bio Ben Caldwell, a glumio ga je Stephen Young.

Lik Judda je u mnogo čemu bio temeljen na stvarnim advokatima kao što su F. Lee Bailey i Percy Foreman, Forman je, pak još prije same premijere prijetio producentima tužbom tvrdeći da serija "koristi njegovu karijeru u komercijalne svrhe".

Iako je serija imala pozitivne kritike, a mnogi od zapleta se bavili dotadašnjim tabu-temama kao homoseksualnost, crne liste i izbjegavanje regrutacije, na gledatelje nije ostavila dobar dojam pa je njeno snimanje prekinuto nakon dvije sezone.

Početkom 1970-ih je snimljen istomeni remake gdje je glavnog lika tumačio Judd Hirsch, ali je ta serija još brže skinuta s programa.

## Napomene

## Vanjske veze
*
Carl Betz

**Carl Betz** (Pittsburgh, 9.3., 1921 – Los Angeles, 18.1. 1978,) bio je američki filmski i TV glumac najpoznatiji po ulozi pedijatra dr. Alexa Stonea (supruga glavne junakinje) u TV-seriji *[[The Donna Reed Show]]*.

Glumom se počeo baviti kao dijete, a nakon sudjelovanja u drugom svjetskom ratu i diplome na Carnegie Tech se zaposlio kao radio-voditelj i disk-džokej. Godine 1952. je imao brodvejski debi, a potom je angažiran u televizijskoj sapunica|sapunici *The Long Watch*.

Godine 1958. je angažiran za The Donna Reed Show, i ta mu je serija donijela slavu. Međutim, u osam godina je postao iscrpljen tumačenjem jednog te istog lika, te je prihvatio ponudu da glumi advokata Clintona Judda u TV-seriji *[[Judd, for the Defense]]*. Serija nije bila gledana, te je ukinuta poslije dvije godine, ali je Betz dobio Emmy.

Betz se poslije te serije vratio kazalištu, i povremeno nastupao na televiziji. Umro je od raka pluća.

## Vanjske veze
The Bold Ones

***The Bold Ones*** je bio krovni naslov za nekoliko američkih TV serija koje je producirala Universal Television a koje su se originalno emitirale na NBC-u od 1969. do 1973 godine.

Riječ je bila o kotač-seriji, odnosno programskom konceptu koji je NBC koristio i u *[[The Name of the Game (TV serija)|The Name of the Game]]* i *[[NBC Mystery Movie]]*. Serija se sastojala od četiri segmenta:
* *[[The Bold Ones: The New Doctors]]*, (1969-1973) čije su zvijezde bili E.G. Marshall, David Hartman i John Saxon (a koji je zamijenio Roberta Waldena u posljednjoj sezoni).
* *[[The Bold Ones: The Lawyers]]*, (1969-1972), čije su zvijezde bili Burl Ives, Joseph Campanella i James Farentino.
* *[[The Bold Ones: The Protectors]]* (1969-1970) čioje su zvijezde Leslie Nielsen i Hari Rhodes glumili pravosudne i policijske službenike. Serija se temeljila na TV filmu *Deadlock*
* *[[The Bold Ones: The Senator]]* (1970) čija je zvijezda bio Hal Holbrook te bio temeljen na TV filmu *A Clear and Present Danger*.

## Reference


## Vanjske veze
* 
* 
* 
*
Kotač-serija

**Kotač** ili **točak-serija** (engleski *wheel series*) je izraz koji se u američkoj TV-industriji koristi za dvije ili više, najčešće dramskih TV-serija koje se na programu neke TV-mreže emitiraju u istom terminu tokom televizijske sezone. Naziv dolazi od toga da se epizode pojedinačne serija ne emitiraju redovno svaki tjedan, nego se u redovnim intervalima "rotiraju" s epizodama drugih pojedinačnih serija.

Pojedinačne serije koje čine kotač-seriju imaju okvirno zajedničku temu ili žanr, ali su im radnje, junaci i stil u pravilu različiti. 

Prve kotač-serije su se pojavile krajem 1960-ih na programu američke TV-kuće NBC, a od njih je bila najpoznatija *[[The Bold Ones]]*. Još uspješnija je bila *[[NBC Mystery Movie]]*, koja se pojavila 1971. godine, i bila snimana punih sedam sezona, a kou su činili takvi hitovi kao što su *[[Columbo (TV serija)|Columbo]]*, *[[McCloud (TV serija)|McCloud]]* i *[[McMillan and Wife]]*.

Američke TV-kuće su od kraja 1970-ih napustile taj koncept, mada se on danas može pronaći na kablovskim mrežama kada se tokom sezone u jednom te istom terminu emitiraju dokumentarne serije srodne tematike.
The Bold Ones: The New Doctors

***The Bold Ones: The New Doctors*** (također poznata kao*The New Doctors*) bila je američka medicinska TV serija koja se originalno emitirala na programu NBC-a od 1969 do 1973.

Glavni junak serije je bio dr. David Craig (E.G. Marshall), uspješan i ugledan neukirurg koji je otvorio vlastitu eksluzivnu klinku zvanu *The David Craig Institute of New Medicine*. Craigu su u njegovom poslu pomagala dva mlada suradnika - načelnik kirurgije dr. Ted Stuart (John Saxon) i Paul Hunter (David Hartman). Dr. Stuarta je kasnije zamijenio dr. Cohen  (Robert Walden).

*The New Doctors* je bila dio rotacijske serije *[[The Bold Ones]]* čiji su dio bili *[[The Bold Ones: The Protectors|The Protectors]]*, *[[The Bold Ones: The Lawyers|The Lawyers]]* i *[[The Bold Ones: The Senator|The Senator]]*. Od svih njih se *The New Doctors* najdugotrajnijom.

## Epizode
Nakon pilot epizode *To Save a Life* se ispostavilo da je serija veliki hit, te se snimala tri sezone.

Dolje su navedeni naslovi epizoda po sezonaa:

Popis uključuje dvodijelnu epizodu *Five Days in the Death of Sgt. Brown, Pt. 2*, koja je bila televizijski crossover sa *[[Ironside (TV serija)|Ironsideom]]*; prvi dio je emitiran kao epizoda *Ironsidea* a drugi dio kao epizoda *New Doctors*.

### Sezona 1 (1969-1970)

# To Save a Life (Pilot)
# What's the Price of a Pair of Eyes?
# Rebellion of the Body
# Man Without a Heart
# A Small Step for Man
# Crisis
# And Those Unborn
# If I Can't Sing, I'll Listen
# This Day's Child
# Dark Is the Rainbow, Loud the Silence

### Seuona 2 (1970-1971)

# This Will Really Kill You
# Killer on the Loose
# Giants Never Kneel
# First: No Harm to the Patient
# In Dreams They Run
# A Matter of Priorities
# An Absence of Loneliness
# Tender Predator

### Sezona 3 (1971-1972)
 
# Broken Melody
# The Angry Man
# One Lonely Step
# Close Up
# The Convicts
# The Glass Cage
# Dagger in the Mind
# Moment of Crisis
# Short Flight to a Distant Star
# A Threatened Species
# Discovery at Fourteen

### Sezona 4 (1972-1973)

# Five Days in the Death of Sgt. Brown Pt. 2. (Crossover s *[[Ironside (TV serija)|Ironsideom]]*)
# Is This Operation Necessary?
# A Nation of Human Pincushions
# Time Bomb in the Chest
# A Standard for Manhood
# A Substitute Womb
# A Very Strange Triangle
# A Quality of Fear
# An Inalienable Right to Die
# A Purge of Madness
# End Theme
# The Velvet Prison
# Terminal Career
# A Tightrope to Tomorrow
# The Night Crawler
# And Other Things I May Not See

## Reference

## Vanjske veze
* *[http://tviv.org/The_Bold_Ones:_The_New_Doctors The Bold Ones The New Docters at TVIV]*
*
The Bold Ones: The Lawyers

**The Bold Ones: The Lawyers** (ili *The Lawyers*) je američka pravosudna dramska TV-serija koja se originalno emitirala na NBC-u ode 1968. do 1972.

Glavna zvijezda je bio Burl Ives kao Walter Nichols, živopisni advokat koji je unajmio dvojicu braće - Briana (Joseph Campanella) i Neila (James Farentino) kako bi mu pomogli u vođenju slučahja.

*The Lawyers* je bila dio rotacijske serije *[[The Bold Ones]]*, koju su činile pojedinačne TV-serije *[[The Bold Ones: The New Doctors|The New Doctors]]*, *[[The Bold Ones: The Protectors|The Protectors]]* i *[[The Bold Ones: The Senator|The Senator]]*. Tri puta je nominirana za Emmy a osvojila ih je dva puta.

## Epizode

Dolje su navedeni naslovi epizoda po sezonama:

### Pilot filmovi

# The Sound of Anger
# The Whole World Is Watching

### Sezona 1 (1969-1970)

# A Game of Chance
# The People Against Ortega
# The Crowd Pleaser
# Rockford Riddle
# Shriek of Silence
# Trial of a Mafioso
# Point of Honor
# The Shattered Image

### Sezona 2 (1970-1971)
 
# The Verdict
# Panther in a Cage
# Trial of a Pfc.
# The People Against Dr. Chapman
# The Loneliness Racket
# The Search for Leslie Grey
# The Hyland Confession
# The Price of Justice

### Sezona 3 (1971-1972)

# The Invasion of Kevin Ireland
# The Strange Secret of Yermo Hill
# Hall of Justice
# In Defense of Ellen McKay
# By Reason of Insanity
# Justice Is a Sometime Thing
# The Letter of the Law
# The Long Morning After Pt. 1
# The Long Morning After Pt. 2
# In Sudden Darkness
# Lisa, I Hardly Knew You

## Reference

## Vanjske veze
* *[http://tviv.org/The_Bold_Ones:_The_Lawyers The Bold Ones: The Lawyers at TVIV]*
*
The Bold Ones: The Protectors

:*Ne zamijeniti je s britanskom [[ITC Entertainment|ITC]]-jevonm TV-serijom *'The Protectors**.''


***The Bold Ones: The Protectors**' (također poznat kao *The Protectors*, *Deadlock* ili *The Law Enforcers*) je [[sjedinjene Američke Države|američka]] [[kriminalistički žanr|kriminalistička dramska]] [[serija]] koja se emitirala na programu [[NBC]]-a od 1969 do 1970.

Protahonist je bio Sam Danforth ([[Leslie Nielsen]]), konzervativni zamjenik šefa policije koga je uprava jednog kalifornijskog grada imenovala da smanji rastući kriminal. Tokom serije se on sukobljavao s gradskim tužiteljem, liberalnim crncem po imenu William Washburn ([[Hari Rhodes]]).

*The Protectors* je bio dio rotacijske serije *The Bold Ones* koju su činile pojedinačne serije *The New Doctors*, *The Lawyers* i *The Senator*. Od svih njih je bila najneuspješnija, te je skinuta s programa nakon samo šest epizoda.

== Epizode ==
=== Pilot ===
# Deadlock

=== Sezona 1 ===
# A Case of Good Whiskey at Christmas Time
# If I Should Wake Before I Die
# Draw a Straight Man
# The Carrier
# A Thing Not of God
# Memo from the Class of '76

== References ==


== Vanjske veze ==

* *The Bold Ones: The Protectors at TVIV''
* 

[en:The Bold Ones: The Protectors]
The Bold Ones: The Senator

***The Bold Ones: The Senator*** (također poznata *The Senator*) bila je američka dramska TV-serija političke tematike koja se originalno emitirala NBC od 1970. do 1971.. Glavnu ulogu je tumačio Hal Holbrook kao principijelni i časni američki senator Hays Stowe, .

*The Senator* je bila dio rotacijske serije *[[The Bold Ones]]* u koju su još spadali *[[The Bold Ones: The New Doctors|The New Doctors]]*, *[[The Bold Ones: The Lawyers|The Lawyers]]* i *[[The Bold Ones: The Protectors|The Protectors]]*. Bila je posljednja od te četiri serije. Nominirana je za devet Emmyja a osvojila njih pet..

Serija se temeljila na TV filmu *Deadlock*.

## Epizode
### Pilot
# A Clear and Present Danger

### Sezona 1

# To Taste of Death But Once
# The Day the Lion Died
# Power Play
# A Continual Roar of Musketry Pt. 1
# A Continual Roar of Musketry Pt. 2
# Someday They'll Elect a President
# George Washington Is a Liar
# A Single Blow of the Sword

## Reference


## Vanjske veze
* *[http://tviv.org/The_Bold_Ones:_The_Senator The Bold Ones: The Senator at TVIV]*
*
Moe's Tavern

**Moe's Tavern**, u filmu znana kao **Moe's Bar** (srpskohrvatski: Moeov bircuz) lokalni je bar u Springfieldu koji se pojavljuje u seriji *[[The Simpsons]]*. Vlasnik i voditelj bara je Moe Szyslak, po kojemu je lokal dobio i ime. Bar je imao svoj debi u epizodi "Simpsons Roasting on an Open Fire". Homer Simpson i njegovi prijatelji česti su gosti Moeovog bara, gdje se uglavnom poslužuje Duff pivo, iako je moguće dobiti i druga pića. 

Universal Studios Florida sadrži repliku Moeovog bara u dijelu posvećenom Springfieldu.
Columbo (razvrstavanje)

**Columbo** je izraz koji se koristi za:
* Kristofor Kolumbo, španski moreplovac koji je otkrio Ameriku;
* Poručnik Columbo, fiktivni policijski detektiv i junak istoimene TV-serije.
Columbo (TV serija)

***Columbo*** je američka kriminalistička TV serija u kojoj Peter Falk nastupa kao poručnik Columbo, detektiv Odjela za krvne delikte pri Policiji Los Angelesa.

Serija je poznata po tome što je popularizirala koncept invertirane detektivske priče; skoro svaka epizoda je počela s opisom zločina i prikazom identiteta počinitelja, ali je gledatelje u napetosti držao način na koji će detektiv, odnosno poručnik Columbo, uspjeti raskrinkati naizgled savršeni zločin.

Lik Columba se prvi put pojavio godine 1960. u epizodi TV-antologije *The Chevy Mystery Show*. Ta je epizoda adaptirana u kazališnu predstavu, da bi se 1968. pojavila kao TV-film koji će poslije postati pilot za TV-seriju. Serija se prvi put snimala od 1971. do 1978, a potom od 1989. do 2003.

Columbo je skromni, neugledni i naizgled ne baš previše bistar policajac koji je obično potcijenjen kako od zločinaca, tako i od svojih kolega. Međutim, usprkos svega, on uvijek uspijeva povezati konce i na temelju naizgled nevažnih detalja pronaći dokaze koji će optužiti počinitelja. To se obično događa tako da uspije izvući informacije od zločinaca koje je uspio uvjeriti u svoju prividni nedostatak inteligencije.

## Reference

## Vanjske veze
* Ultimate Columbo Site
* http://columbo.freeukisp.co.uk/index.html 
* Ultimate Columbo Site: article about $300 million lawsuit over Columbo's first name
* Peter Falk's website
* Encyclopedia of Television 
* Columbo on DVD 
* 'Columbo: Just One More Thing' - BBC Radio 4 
* 'I'm just another cop, my name is Columbo'
Jakut al-Hamavi

**Jakut al-Hamavi** (arap. ياقوت الحموي الرومي‎; punim imenom **Jakut ibn Abdulah al-Rumi al-Hamavi**, 1179.-1229.), arapski biograf i geograf iz Sirije poznat po enciklopedijskim radovima o islamskom svijetu. Toponimi iz njegova prezimena sugeriraju da je bio iz sirijskog grada Hame („al-Hamavi”) odnosno na moguće grčko podrijetlo („al-Rumi” - *Rûm*; neislamski svijet), a njegovo ime znači „rubin”. Jakut je prodan kao rob zbog čega se kasnije našao u Bagdadu. Njegov gospodar ga je kasnio dao obrazovati u Mervu, a potom i oslobodio nakon čega započinje seriju putovanja. Kasnije je zarađivao za život kopirajući i prodajući rukopise. Njegova enciklopedijska djela obuhvaćaju čak 33.180 stranica.

## Opus
* *Kitab al-Buldan* („Rječnik zemalja”)
* *Mudžam al-udab* („Rječnik pisaca”)
* *Al-Muštarak vadha va al-Muftarak Saka* (izdanje Ferdinanda Wüstenfelda iz 1845. g.)

## Veze
* Ibn Batuta

## Vanjske veze
*  Shining History: Yaqut's Dictionary of Countries
Dragoljub Mićunović

**Dragoljub Mićunović** (Merdare kraj Kuršumlije, 14. 7. 1930.-) je srpski političar.

Mićunović je rođen u porodici činovnika Kraljevine Jugoslavije koju je aprilski rat 1941. zatekao u Skoplju. Zbog toga se kao dijete morao preseliti u Srbiju.

Nakon drugog svjetskog rata je dvije godine proveo na Golom otoku kao politički zatvorenik. Nakon izlaska je dovršio obrazovanje i postao asistent na Filozofskom fakultetu Beogradskog univerziteta. Tamo se priključio Praxisovoj školi. Sa Univerziteta je izbačen godine 1975.

U jesen 1989. godine, u predvečerje prvih višestranačkih izbora je, kao jedan od najuglednijih antikomunističkih disidenata, postao članom Osnivačkog odbora Demokratske stranke iz koga je proizašla Demokratska stranka osnovana 1990. godine. Mićunović je postao prvi vođa te stranke, a na izborima 1990. je izabran u Narodnu skupštinu. Kao član srpske delegacije je ušao u posljednji saziv Vijeća republika i pokrajina jugoslavenske savezne skupštine.

Mićunović je nakon toga izabiran na svim izborima za Vijeće građana Savezne skupštine SRJ.

Godine 1994. su ga pristaše Zorana Đinđića smijenile s mjesta čelnika stranke. Ispočetka se povukao u sektor nevladinih organizacija da bi 1996. osnovao stranku Demokratski centar. Mićunović je sve vrijeme vladavine Slobodana Miloševića surađivao s drugim strankama opozicije, a nakon petooktobarskih promjena je postao predsjednik Vijeća građana Skupštine SRJ.

Godine 2003. je, prestankom postojanja SRJ, postao predsjednik Skupštine kratkotrajne Državne zajednice Srbije i Crne Gore. Iste se godine ponovno priključio Demokratskoj stranci i bio poražen na predsjedničkim izborima od Tomislava Nikolića (koji su poništeni zbog nedovoljnog odziva).

## Vanjske veze
Justin Chambers

**Justin W. Chambers** (11.7. 1970.) je američki glumac i bivši muški model tvrtke Calvin Klein. Od 2005. nastupa u američkoj TV-seriji *[[Grey's Anatomy]]* kao Dr. Alex Karev.

## Vanjske veze

* 
* 
*
Petar Luković

**Petar Luković** (Kraljevo, 21. januar 1951 – Beograd, 12. februar 2024) je srpski i jugoslovenski novinar i bivši rok kritičar. Urednik je regionalnog medijskog portala E-novine, koji pokriva dešavanja sa prostora bivše Jugoslavije.

Karijeru je započeo 1976. kao novinar „Duge“. Kao politički i rok-en-rol kritičar pisao je za mnoge jugoslovenske novine i časopise, kao što su „Džuboks“, „Mladost“, „Polet“, „Nedelja“, „Nedjeljna Dalmacija“, „Politika“, „Oslobođenje“, „Vjesnik“, „Rok 82“, „Rok“ i dr. Bio je glavni urednik časopisa „Tajne“, koje se bave paranormalnim pojavama, i časopisa „Seks klub“, prvog porno časopisa u Srbiji.

U periodu od 1991. do 1996. godine radio je za beogradski nedeljnik „Vreme“, gde je jedno vreme bio i zamenik glavnog urednika. Od 1996. do 1998. godine pisao je za „Našu Borbu“. Od 1996. do 1999. bio je glavni urednik mesečnika X-Zabava orjentisanog najviše na rok i pop kulturu i nije imao nikakvih političkih sadržaja.

Za hrvatski satirični nedeljnik „Feral Tribune“ piše od njegovog osnivanja 1984. godine. Sarađuje sa časopisima „Reporter“ iz Beograda, „Dani“ iz Sarajeva i „Mladina“ iz Ljubljane.

Objavio je i tri knjige: „Bolja prošlost“ (1989), „Ćorava Kutija“ (1993) i „Godine raspada - hronika srpske propasti“ (2000).

Nagradu dnevnika Danas „Staša Marinković“ je dobio 2001.

Petar Luković se nalazio na izbornoj listi LDP, Građanskog saveza Srbije, Socijaldemokratske unije, Lige socijaldemokrata Vojvodine za parlamentarne izbore 2007, a kasnije na listi LDP-a na izborima 2008.

2010. godine je proglašen za počasnog građanina Sarajeva.

## Povezano
* E-novine
Velimir Ilić

**Velimir (Velja) Ilić** (Čačak, 28. maja 1951.), srpski političar i nekadašnji ministar u Vladi Republike Srbije zadužen za infrastrukturu. Predsednik je stranke Nova Srbija, a po stručnoj spremi je magistar tehnologije.

## Biografija

Velimir Ilić je rođen u Čačku 28. maja 1951. Posle diplomiranja na Tehnološko-metalurškom fakultetu Univerziteta u Beogradu, radio je za nekoliko građevinskih firmi. Privatnim preduzetništvom se počeo baviti 1986. Magistrirao je 2005.

Svoje prve političke korake Ilić je načinio u Srpskom pokretu obnove (SPO) 1990. Izabran je za gradonačelnika Čačka 1996. pobedivši kandidata Socijalističke partije Srbije. Ubrzo potom (1997), napušta SPO čiji je bio potpredsednik, kao i lokalni odbor SPO-a, gde je bio predsednik i osniva političku partiju Nova Srbija (NS) i postaje njen predsednik. 

2000. godine na listi DOS-a izabran je za poslanika u Saveznom parlamentu SRJ (kasnije SCG). Na izborima 28. decembra 2003. izabran je za poslanika u Narodnoj skupštini Srbije u ispred koalicije Srpski pokret obnove-Nova Srbija, a od 2004. do 2007. je bio ministar za kapitalne investicije u vladi Vojislava Koštunice. Za ministra za infrastrukturu u drugoj vladi Vojislava Koštunice izabran je 15. maja 2007.

Velimir Ilić je u javnosti poznat po živopisnom rječniku koji ponekad koristi prema novinarima, javnim i poznatim ličnostima, a pogotovo političkim protivnicima. 

### Lični podaci
Oženjen je i ima petoro dece sa tri različite žene.
István Pásztor

**Ištvan Pastor** (; rođ. 20. 8. 1956. - 30. 10. 2023.) bio je političar iz Srbije mađarskog porekla. Predsednik je stranke Savez vojvođanskih Mađara i kandidat za predsednika Srbije na izborima 2008 .
21.juna 2012 izabran za predsednika Skupštine Vojvodine.

## Reference
Marijan Rističević

**Marijan Rističević** (rođen 1. 3. 1958. u Zemunu) je političar i zemljoradnik. Od 1996. godine je bio sekretar Koalicije „Vojvodina“, a od 2002. je predsednik Narodne seljačke stranke. Završio je Višu školu organizacije rada, živi u Novim Karlovcima.

MARIJAN RISTIČEVIĆ: "Traktor može da zaradi Mercedes, a još nisam čuo da Mercedes putnički zaradi traktor - teško" (Prva TV, 18. 1. 2011.)

Bio je predsednički kandidat Narodne seljačke stranke na izborima za predsednika Republike Srbije 2004. godine i na izborima 2008. godine. Marijan Rističević je predsednik Narodne seljačke stranke od 1999. godine. 

## Izborni život
Na parlamentarnim izborima 2003. godine učestvovao je zajedno sa Borislavom Pelevićem pod imenom „Za narodno jedinstvo“. Na izbornoj listi su bili i Dragan Marković - Palma i Milan Paroški. Lista je osvojila 68537 glasova, odnosno 1.8% glasova.

Na predsedničkim izborima 2004. godine je osvojio 10198 glasova, odnosno 0,33%

Na predsedničkim izborima 2008. godine je osvojio 18500 glasova, odnosno 0,45%.

## Reference
Pokret Snaga Srbije

**Pokret snaga Srbije - Bogoljub Karić** (PSS - BK) je vanparlamenarna politička stranka u Srbiji, osnovana 2004. godine. Definiše se kao partija/pokret koja ima programsku platformu desnog centra i koja se zalaže za moderno kapitalističko društvo tržišnog tipa ali i razvoja države sa stabilnom "socijalnom funkcijom", odnosno decentralizovanu i regionalizovanu državu uz zaštitu državno nacionalnih interesa. Jedan od ciljeva njegove platforme je denacionalizacija i restitucija štete nastale oduzimanje imovine u komunističko doba te građansko pomirenje "partizana" i "četnika". Često se navodi da je kao njen svojevrsni model poslužila stranka Forza Italia italijanskog medijskog tajkuna i političara Silvija Berlusconija.

Karić je kao kandidat ove stranke bio treći na predsedničkim izborima 2004, iza Borisa Tadića i Tomislava Nikolića.

Pokret "Snaga Srbije" upisan je 20. maja 2004. godine u Registar političkih organizacija, na registarskom listu broj 311 i preregistovan krajem 2009 godine sa 12300 overenih članova pod rednim broj 16 u Ministarstvu za lokalnu samoupravu.

Stranka je učestvovala na vanrednim parlamentarnim izborima 2007., ali nije osvojila nijedan mandat. Stranka participira u vlasti više od 30-tak opština. Na ponovljenim lokalnim izborima tokom 2009 i 2010 godine nastupa u koaliciji ili podršci listama DS i SPS. PSS_BK ima odbore i poverenike u skoro svim opštinama Srbije

Predsednik PSS-a Bogoljub Karić se već duže vreme nalazi van zemlje zbog procesa, koji je srpsko pravosuđe započelo protiv njega zbog sumnje da je zloupotrebio službeni položaj u Mobtelu. Pokret Snaga Srbije je taj proces proglasio političkim progonom zbog političkog uticaja B. Karića i želje vlasti da, na taj način, uguše stranku.

Pokret Snaga Srbije, uprkos progonu svog predsednika, učestvovao je u vlasti u Vojvodini i Beogradu sa DS do izbora 2008.godine kao i u mnogim drugim opštinama i gradovima u Srbiji. Zamenik predsednika je Dragomir Karić ,a predsednik Izvršnog odbora Persa Minjević.

## Vanjske veze
* Pokret Snaga Srbije - Bogoljub Karić, zvaničan sajt
Romska partija

**Romska partija** (romski *Romani partija*) je politička partija nacionalne manjine Roma koja deluje u Srbiji.

Na izborima za Narodnu skupštinu Srbije održanim u januaru 2007. godine, izborna lista „Romska partija &ndash; Šajn Srđan“ osvojila je 14.631 glas, odnosno 0,36% glasova, te, kao manjinska stranka, jedan poslanički mandat.

## Povezano

* Sedmi saziv Narodne skupštine Republike Srbije
* Izbori za Skupštinu Srbije 2007.
* Spisak političkih stranaka u Srbiji
Pokret Moja Srbija

**Pokret Moja Srbija** je bivša politička stranka u Srbiji. Osnovao ju je glumac i političar Branislav Lečić posle burne skupštine Liberalno demokratske partije kada je zajedno sa saradnicima izašao iz LDP optužujući tu stranku za nedemokratiju, izdavanje osnovnih principa i pripadnost tajkunima. Kasnije, pored Lečića njegovih saradnika iz LDP, pokretu su se priključile i druge ličnosti iz sveta politike i umetnosti. U svom programu se definiše kao stranka centra, odnosno pokušaj pomirenja ili alternativa podeli srpskog političkog korpusa na "patriotski" i "izdajnički blok". Takođe je važan deo programa bila i decentralizacija Srbije.

Pokret Moja Srbija je učestvovao na parlamentarnim izborima 2008. Takođe, Pokret Moja Srbija je učestvovao i na lokalnim izborima u Srbiji, gde je na teritoriji nekih opština, osvojena i opštinska vlast.

23. maja 2010. godine se Pokret zajedno sa Lečićem učlanila u Demohrišćansku stranku Srbije.

## Reference

## Vanjske veze

* sajt Branislava Lečića 
* Službena stranica
* Opštinski odbor Ljubovija
Građanska inicijativa Goranaca

**Građanska inicijativa Goranaca** (GIG) je politička stranka koja okuplja Gorance u Srbiji.

Ona će sudjelovati na parlamentarnim izborima 2008. godine

## Povezano
* Građanska Inicijativa Gore
Narodna seljačka stranka

**Narodna seljačka stranka** je politička partija iz Srbije, osnovana 1990. Prvi predsednik bio je dr Dragan Veselinov. Stranka je 1990. postala parlamentarna, jer je dobila jednog poslanika. U početku svog delovanja NSS je bila izrazito autonomaškog opredeljenja, što će trajati sve do dolaska Marijana Rističevića na čelo stranke 2002. godine. Na izborima 1992. NSS je u koaliciji Građanski savez Srbije i na ovim izborima ostaje bez mandata. U skupštinu se vraća tek 1997, preko koalicije Vojvodina. Novija istorija NSS počinje 2002, nakon sukoba Veselinova i Rističevića. Na izborima 2003. godine, NSS je u koaliciji *"Za narodno jedinstvo"*, a predsednik stranke se dva puta kandidovao za predsednika Srbije. Rističević je stranku poveo u suprotnom smeru od dotadašnjeg, pa se NSS profilisala kao stranka krajnje desnice. Na izbore 2007. NSS izlazi na listi Srpskog pokreta obnove. Slogan NSS glasi *"Da se selo pita"*.
Reformistička stranka

**Reformistička stranka** je politička stranka u Republici Srbiji koja ima sedište u Nišu i zalaže se za decentralizaciju Srbije.

Predsednik stranke je dr Aleksandar Višnjić. Stranka je osnovana 2005. godine u Nišu. Otad se zalaže za decentralizaciju srbije, na svim nivoima i ravnomerni razvoj. 
Reformistička stranka je na izborima za predsednika Srbije koji su održani 20. januara 2008. godine, kandidovala mr - Jugoslava Dobričanina koji je ujedno i prvi predsednički kandidat iz Niša, i jedini kandidat sa juga Srbije.
## Vanjske veze
* Zvanični sajt stranke
Ron Nyswaner

**Ron L. Nyswaner** (rođen 5. oktobra, 1956 u Clarksvillu u Pennsylvaniji) američki je scenarista i filmski reditelj.

Prvi napisani scenario bio je za film *[[Smithereens]]* rediteljke Susan Seidelman. Posle još dva scenarija, za filmove *[[Swing Shift]]* i *[[Mrs. Soffel]]*, oprobao se kao reditelj filma *[[The Prince of Pennsylvania]]* (1988) sa Keanu Reevesom i Fred Wardom.

Nyswaner, koji je otvoreno gej i aktivista za LGBT prava, često radi na filmovima sa LGBT tematikom. Pojavljuje se u dokumentarnom filmu o cenzuri LGBT tema u Hollywoodu, *[[Celluloid Closet]]*. Napisao je scenario za televizijski film *[[Soldier's Girl]]*, o ubistvu vojnika Barry Winchella. Širu pažnju javnosti privukao je 1993. godine filmom *[[Philadelphia (film)|Philadelphia]]* za koji je dobio nominacije za Oscara, Zlatni globus i nagradu BAFTA-e. Par godina je radi za televiziju, a naredni igrani film za koji je pisao scenario izašao je 2006. godine. Film *[[The Painted Veil]]* snimljen je po romanu W. Somerset Maughama, a Nyswaner je dobio nominaciju za Independent Spirit Award i osvojio je nagradu National Board of Review.

Godine 2004. objavio je knjigu *Blue Days, Black Nights: A Memoir* (Plavi dani, crne noći: Memoari) u kojoj govori o svojim iskustvima sa drogom, alkoholom i prostitucijom.

## Vanjske veze

* Ron Nysawner – zvanični sajt 
* 
* Yahoo UK Movies
Peter Falk

**Peter Michael Falk** (16.9. 1927.- 23.6.2011.) je bio Emmyjem i Zlatnim globusom nagrađeni američki glumac, najpoznatiji po ulozi poručnika Columba u istoimenoj TV seriji.

## Izabrana filmografija

* *Wind Across the Everglades* (1958)
* *The Bloody Brood* (1959)
* *[[Pretty Boy Floyd (film)|Pretty Boy Floyd]]* (1960)
* *[[Murder, Inc. (1960 film)|Murder, Inc.]]* (1960)
* *The Secret of the Purple Reef* (1960)
* *[[Pocketful of Miracles]]* (1961)
* *Pressure Point* (1962)
* *The Balcony* (1963)
* *[[It's a Mad, Mad, Mad, Mad World]]* (1963)
* *[[Robin and the 7 Hoods]]* (1964)
* *Attack and Retreat* (1965)
* *[[The Great Race]]* (1965)
* *Too Many Thieves* (1966)
* *[[Penelope (1966 film)|Penelope]]* (1966)
* *[[Luv (drama)|Luv]]* (1967)
* *[[Anzio (film)|Anzio]]* (1968)
* *Machine Gun McCain* (1968)
* *Castle Keep* (1969)
* *Operation Snafu* (1970)
* *[[Husbands (film)|Husbands]]* (1970)	

* *[[A Woman Under the Influence]]* (1974)
* *[[Murder by Death]]* (1976)
* *[[Mikey and Nicky]]* (1976)
* *[[The Cheap Detective]]* (1978)
* *[[The Brink's Job]]* (1978)
* *[[The In-Laws (1979 film)|The In-Laws]]* (1979)
* *[[…All the Marbles]]* (1981)
* *[[The Great Muppet Caper]]* (1982) (uncredited)
* *[[The Princess Bride (film)|The Princess Bride]]* (1987)
* *[[Wings of Desire]]* (1987)
* *[[Vibes]]* (1988)
* *[[Cookie (film)|Cookie]]* (1989)
* *[[Tune in Tomorrow]]* (1990)
* *[[Roommates (film)|Roommates]]* (1995)
* *[[Made (2001 film)|Made]]* (2001)
* *[[Corky Romano]]* (2001)
* *[[The Lost World (2001 film)|The Lost World]]* (2001)
* *[[Undisputed]]* (2002)
* *[[Shark Tale]]* (2004)
* *[[The Thing About My Folks]]* (2005)
* *[[Next (film)|Next]]* (2007)
* *[[American Cowslip]]* (2008)

## Vanjske veze

* Peter Falk Official Site
* The Ultimate Lieutenant Columbo Site
* 
*
Savez vojvođanskih Mađara

**Savez vojvođanskih Mađara** (**SVM**; mađ. *Vajdasági Magyar Szövetség (VMSZ)*) je mađarska politička partija u Srbiji. Jedan od osnivača i dugogodišnji predsednik SVM-a je bio Jožef Kasa. Predsednik stranke sada je Ištvan Pastor.

SVM je osnovan 18. juna 1994. u Senti kao udruženje građana, a 17. juna 1995. godine je transformisan u političku stranku.

Na izborima 1996. godine je SVM uspeo da osvoji 3 poslanička mandata u Saveznoj skupštini i 4 mesta u Skupštini Republike Srbije.

Na izborima 24. septembra 2000. godine SVM je sa koalicijom DOS uspeo da postane parlamentarna stranka, a njen lider, Jožef Kasa, potpredsednik Vlade Srbije.

Na parlamentarnim izborima u Srbiji 2003, SVM u koaliciji Zajedno za toleranciju nije uspeo da pređe cenzus, tako da je prvi put od 1997. ostao bez poslaničkog mesta u Narodnoj skupštini Srbije.

Na parlamentarnim izborima u Srbiji 2007, SVM osvaja 3 mandata.

## Vanjske veze
* Zvanična internet stranica SVM-a.


Datoteka:Hungarian Regional Autonomy02 map.png|Predlog Saveza vojvođanskih Mađara o formiranju autonomne mađarske regije na severu Vojvodine
Datoteka:Vojvodina politics map.png|Izborni rezultati Saveza vojvođanskih Mađara na vojvođanskim lokalnim izborima iz 2004. godine
Datoteka:Vojvodina politics03.png|Izborni rezultati Saveza vojvođanskih Mađara (kao dela Mađarske koalicije) na vojvođanskim lokalnim izborima iz 2008. godine
Datoteka:Vojvodina politics2012.png|Izborni rezultati Saveza vojvođanskih Mađara na vojvođanskim lokalnim izborima iz 2012. godine